ഫാസ്റ്റ് ടാഗ് റീചാര്ജ് സേവനം അവതരിപ്പിച്ച് പ്രമുഖ ക്രിപ്റ്റോ എക്സ്ചേഞ്ചായ യൂനോകോയിന് വാലറ്റിലുള്ള ബിറ്റ്കോയിന് ഉപയോഗിച്ച് ഉപഭോക്താക്കള്ക്ക് സേവനം ആസ്വദിക്കാം ക്രിപ്റ്റോകറന്സിയെ കുറിച്ച് മലയാളികള് കേട്ടു തുടങ്ങിയിട്ടേയുള്ളൂ. പലരിലേക്കും ഇതിന്റെ ഉപയോഗം ഇതുവരെയും എത്തിയിട്ടില്ല. എന്തായാലും ക്രിപ്റ്റോകറന്സിയെ കുറിച്ച് അറിയാവുന്നവര്ക്ക് വേണ്ടിയുള്ള ഒരു വാര്ത്തയാണ് ഇപ്പോള് പുറത്തു വരുന്നത്. പ്രമുഖ ക്രിപ്റ്റോ എക്സ്ചേഞ്ചായ യൂനോകോയിന് ഫാസ്റ്റ് ടാഗ് റീചാര്ജ് സേവനം അവതരിപ്പിച്ചിരിക്കുകയാണ് . തങ്ങളുടെ വാലറ്റിലുള്ള ബിറ്റ്കോയിന് ഉപയോഗിച്ച് ഉപഭോക്താക്കള്ക്ക് ഇത് ചെയ്യാവുന്നതാണ്. പുതിയ സേവനത്തിന്റെ അടിസ്ഥാനത്തില് യൂനോകോയിന് ലിസ്റ്റ് ചെയ്തിരിക്കുന്നത് 17 ഓപ്പറേറ്റമാരെയാണ്. യൂനോകോയിന്റെ സിഇഒയും സഹസ്ഥാപകനുമായ സാത്വിക് വിശ്വനാഥ് പറയുന്നത് പുതിയ സേവനം അവരുടെ പ്ലാറ്റ്ഫോമിലൂടെ ബിറ്റ്കോയിന് വില്ക്കുന്നതിന് സമാനമായിരിക്കുമെന്നാണ്. ഉപഭോക്താക്കള്ക്ക് യൂനോകോയിന് ആപ്പ് വെബ്സൈറ്റില് നല്കിയിരിക്കുന്ന ഫാസ്റ്റ് ടാഗ് ടാബില് ക്ലിക്ക് ചെയ്ത് ഓപ്പറേറ്റമാരെ തെരഞ്ഞെടുക്കാന് സാധിക്കുന്നതാണ് . 100 മുതല് 10000 രൂപവരെയുള്ള ടോപ്പപ്പുകള് കിട്ടും . നമ്മള് റീചാര്ജ് ചെയ്യുന്ന രൂപയ്ക്ക് അനുസരിച്ച് അതിനു തുല്യമായ ബിറ്റ് കോയിന് അക്കൗണ്ടില് നിന്ന് കുറയും എന്ന കാര്യം ശ്രദ്ധിക്കുക.യൂനോകോയിന് മറ്റൊരു സംരംഭവും തുടങ്ങിയിരുന്നു. ആഗസ്റ്റ് മാസം ബിറ്റ്കോയിന് ഉപയോഗിച്ച് ഉപഭോക്താക്കള്ക്ക് പിസ്സ, ഐസ്ക്രീം മുതലായവ വാങ്ങാന് സാധിക്കുമായിരുന്നു . ഇതുകൂടാതെ കഫെ കോഫി ഡേ,ഡാമിനോസ് പിസ്സ, ബാസ്കിന്റോബിന്സ് മുതലായവയില് ഉപയോഗിക്കാന് സാധിക്കുന്ന, ബിറ്റ്കോയിന് ഉപയോഗിച്ച് വാങ്ങാവുന്ന ഗിഫ്റ്റ് വൗച്ചറുകളും യൂനോകോയിന് ഉപഭോക്താക്കള്ക്ക് വേണ്ടി നല്കിയിരുന്നു. 14 ലക്ഷം രജിസ്റ്റര് ചെയ്ത ഉപയോക്താക്കളാണ് യുനോകോയിന് ഉള്ളത്. ഇപ്പോള് ബംഗളൂരു ആസ്ഥാനമായിട്ടാണ് ഇത് പ്രവര്ത്തിക്കുന്നത്. ക്രിപ്റ്റോ കറന്സികളില് ആദ്യം തരംഗമായ കറന്സി ബിറ്റ്കോയിനായിരുന്നു. അതിനുശേഷം എതേറിയം, കാര്ഡാനം, റിപ്പിള്, ഡോജ്കോയിന് തുടങ്ങി നിരവധി കോയിനുകള് വരാന് തുടങ്ങി ഇടയ്ക്ക് ചില ഇടിവുകള് സംഭവിച്ചെങ്കിലും കഴിഞ്ഞ 12 മാസമായി ഈ കോയിനുകളെല്ലാം വളരെ ശക്തമായി തന്നെ മുന്നോട്ടു പോയിക്കൊണ്ടിരിക്കുകയാണ്. വളരെപ്പെട്ടന്ന് തന്നെയാണ് ഇന്ത്യയിലും ക്രിപ്റ്റോ കറന്സി വ്യാപിക്കാന് തുടങ്ങിയത് .